Miniszteri rendelet az autóbontásról
A javítás nélkül beépíthetõ bontott autó-alkatrészeket kék, míg a javítható vagy felújítható alkatrészeket piros színnel kell megjelölniük az autóbontóknak, és a számlán is fel kell tüntetniük a színjelzést - egyebek mellett ezt tartalmazza a közlekedési, hírközlési és energiaügyi miniszter rendelete, amely a legutóbbi Magyar Közlönyben jelent meg.
Autót bontásra, csak regisztrált bontó-hulladékkezelõ vállalkozás vehet át. Az átvétel elõtt be kell szereznie a cégnek a közlekedési hatóság bontási átvételi igazolását.
Az igazolás kiállítása elõtt a bontónak a következõ vizsgálatokat kell elvégeznie: ha azonosítható a jármû, akkor ellenõriznie kell az alváz- és a motorszám eredetiségét, majd ezeket a számokat össze kell vetnie a bontást kérõ által átadott okmányban szereplõkkel. Az adatokat a bontó cég rögzíti a közlekedési hatóság informatikai rendszerében.
A hatóság által ezt követõen kiállított bontási átvételi igazolás - egyebek mellett - tartalmazza az átvett jármû tulajdonosának személyi adatait, a nyilatkozatát arról, hogy a jármûvet nem kívánja tovább üzemeltetni, majd alá is kell írnia az okmányt a tulajdonosnak.
A jármûbontó köteles ellenõrizni a kinyert alkatrészek minõségét.
Magyarország